# Rodés

Rodés$^,$$^,$$^,$ (Rodez en francés) es una vila occitana de Guiana. Es la capitala de Roergue e lo capluòc del departament d'Avairon dins la region d'Occitània. Es la vila mai poblada del departament e compta una populacion de 24319 (2018) abitants (rodaneses).

## Geografia

Rodés se situa entre las vals e nauts planèls dels Grands Causses e dels puèges umids del Segalar. Se tròba a una altitud mejana de 570 mètres, lo minimum i es 500 mètres e lo maximum 640 mètres). Son territòri s'espandís per la part sud-oèst del Massís Central.

## Etimologia

Joan Coromines explica que Rodés (coma apareis escrit en son òbra) coincidís amb lo toponime catalan Rodés, e que tots dos derivan d'un locatiu, en plural: Rŭtēnīs, d'origina latina o ben d'una forma de genitiu segon lo testimoniatge, pel vilatge catalan, de 1068-95 castellum Rodenis. Puèi se presenta en la comuna del Rosselhon sens -n en 1152, Redes (sic), e Rodés los ans 1153, 1213, 1225, i 1346, e amb ultracorreccion Roders en 1354.

## Istòria

Rodés es una vila fòrça anciana, qu'a mai de dos mila ans. Las traças mai ancianas de son existéncia se situan a l'entorn del sègle V abans Crist, quand un pòble cèlta vengut d'Euròpa centrala, los rutèns, s'i installèron. I fondèron un dels oppidums mai caracteristics de la civilizacion galesa, l'oppidum de Segodunum.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| març de 2008 | 2026 | Christian Teyssèdre | PS puèi LREM | ancian quadre, ancian conselhièr regional de Miègjorn-Pirenèus, president de Rodés Aglomeracion |
| març de 1983 | 2008 | Marc Censi | UDF puèi UMP | Engenhaire Meunier, president de Miègjorn-Pirenèus (1988-1998), ancian president de la CA del Grand Rodés, ancian president de l'AdCF (Assemblada de las comunautats de França) |
| març de 1965 | 1983 | Roland Boscary-Monsservin | RI | avocat, deputat (1951-1971), senator (1971-1980), ancian cònsol d'Ònes, ministre |
| 1953 | 1965 | Bertrand de Lapanouse | conservator republican e paisan | |
| 1944 | 1953 | Maurice Georges Subervie | republican | |
| mai de 1935 | 1944 | Raymond Bonnefous | | cirurgian, president del Conselh General, senator |
| mai de 1925 | 1935 | Eugène Raynaldy | Esquèrra Republicana | deputat, senator, ministre |
| 1899 | 1925 | Louis Lacombe | Esquèrra Radicala | |
| | 1899 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 23741, totala: 25690 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 5 592 | 6 233 | 6 613 | 7 352 | 8 240 | 9 685 | 9 272 | 10 936 | 10 280 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 10 877 | 11 856 | 12 037 | 12 111 | 13 375 | 15 333 | 15 375 | 16 122 | 16 303 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 16 105 | 15 502 | 15 386 | 14 201 | 15 150 | 16 195 | 18 450 | 20 437 | 20 383 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 20 924 | 23 328 | 25 550 | 24 368 | 24 701 | 23 734 | 24 028 | 24 289 | 24 540 26 586 |
| 2009 | 2010 |
| 24 358 26 378 | 23 917 25 974 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Luòcs e monuments

* La catedrala de Rodés
* Vista de Rodés
* Mercat de Rodés
* Senhalizacion occitana

## Personalitats ligadas amb la comuna

* Uc Brunet (fl.1190-1220), trobador.
* Marc Censi (1936), politician, ancian cònsol de Rodés de 1983 a 2008 e president del Conselh Regional de Miègjorn-Pirenèus de 1988 a 1998.
* Joan Alèxis Betelha (1763-1847), militar.
* Pèire Solatges pintre (1919-2022)

## Veire tanben

* Estivada

## Nòtas

* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* ↑ La fonologia francesa, qu’impausa una [e] larga e enebís una [e] estrecha en sillaba barrada (Mèze, Sète, Rodez, Rouergue), entraïna en occitan una dobertura erronèa : Mèsa*. Sèta*, Rodès* e mai benlèu la forma Roèrgue (Alibèrt 1935. 471 ; Vaissièr 1879) en fàcia dei formas normalas que son, segon lo TDF, Mesa, Seta, Rodés e probablament Roergue (TDF : <Rouërgue>5, Cantalausa escriguèt dins L’occitan que la forma usuala en roergat es ben Roergue, aquesta forma es estada chausida tanben per leis Edicions de Roergue). Per Rodés e Roergue, la barradura de e es naturala a respiech dan latin que ten una ē lònga dins leis etims Rutēnos e Rutēnicum., L’occitan, lenga fantasmada : l’exemple de la toponimia, Domergue Sumien http://books.openedition.org/pulm/1024
* ↑ Coromines, 1996.
* Wikimedia Commons prepausa de documents multimèdia liures sus Rodés.
* Portal de Roergue